น้ำท่วมใต้กระทบแบงก์เพิ่มเป็น117สาขา
ธปท.เผยยอดธนาคารพาณิชย์รับผลกระทบน้ำท่วมภาคใต้เพิ่ม6สาขารวมทั้งสิ้น117สาขาขณะที่ยอดปิดทำการยังอยู่ที่ 9 สาขา ผลกระทบยังจำกัดใน 11 แห่ง
10 ม.ค. 2560

ธปท.เผยยอดธนาคารพาณิชย์รับผลกระทบน้ำท่วมภาคใต้เพิ่ม6สาขารวมทั้งสิ้น117สาขาขณะที่ยอดปิดทำการยังอยู่ที่ 9 สาขา ผลกระทบยังจำกัดใน 11 แห่ง
เมื่อวันที่10ม.ค.2560 นางวิเรขา สันตะพันธุ์ ผู้อำนวยการอาวุโส ฝ่ายกำกับธุรกิจสถาบันการเงิน ธนาคารแห่งประเทศไทย (ธปท.) เปิดเผยถึงผลกระทบจากสถานการณ์น้ำท่วมในพื้นที่ภาคใต้ต่อการเปิดให้บริการของสาขาที่ทำการธนาคารพาณิชย์ ว่า มีการปิดทำการชั่วคราวของสาขาธนาคารพาณิชย์ไทยในพื้นที่ภาคใต้ ในวันที่ 10 มค. สถานการณ์ดีขึ้น ใน จ.นครศรีธรรมราช สาขาส่วนใหญ่เปิดทำการปกติ
อย่างไรก็ดี ภัยน้ำท่วมเริ่มส่งผลกระทบในจังหวัดอื่น ๆ เช่น จ. ประจวบคีรีขันธ์ จ. สุราษฎร์ธานี เป็นต้น ทำให้มีจำนวนสาขาที่ได้รับผลกระทบเพิ่มมากขึ้นอีก 6 สาขา จากวันที่ 9 ม.ค.ที่ 111 สาขา เพิ่มเป็น 117 สาขาในวันนี้
ทั้งนี้ ล่าสุดมีสาขาที่ยังไม่เปิดทำการทั้งสิ้น 9 สาขา ประกอบด้วย ธนาคารกรุงไทย (KTB) 3 สาขา,กสิกรไทย (KBANK) 3 สาขา, ไทยพาณิชย์(SCB) 2 สาขา และ กรุงเทพ(BBL) 1 สาขา) โดยจำนวนสาขาที่ประสบภัยจากภัยน้ำท่วมครั้งนี้รวมทั้งสิ้น 117 สาขา คิดเป็น 13.68% ของสาขาธนาคารพาณิชย์ในภาคใต้ทั้งหมด 856 แห่ง ส่วนจำนวนธนาคารพาณิชย์ที่ได้รับผลกระทบต้องปิดทำการสาขายังมีจำนวนเท่าเดิม คือ 11 แห่ง 
ภาพประกอบข่าว